《书陇州故关巡简司壁》
明代·王云凤

泉声树色拥行车，问到关头吾祖家。故事尚传当日叟，近年初改旧时衙。

前山鹦鹉何言语，别院梧桐几岁华。冢上青松今已拱，不堪挥泪夕阳斜。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。